**ΔΗΜΟΣ ΗΛΙΔΑΣ**

**ΔΕΛΤΙΟ ΤΥΠΟΥ**

**«Υλοποίηση προγράμματος επισιτιστικής βοήθειας σε τριάντα δύο οικογένειες»**

Ο Δήμος Ήλιδας και το τμήμα Κοινωνικής Προστασίας και Αλληλεγγύης της Δ/νσης Διοίκησης και Πρόνοιας σε συνεργασία με την αστική μη κερδοσκοπική εταιρεία «Μπορούμε Saving Food- Saving Lives» στα πλαίσια της **Διεθνούς Πρωτοβουλίας Δράσης για τον Covid-19 με την χορηγία του Ιδρύματος Σταύρος Νιάρχος** (ΙΣΝ), συμμετέχει σε πρόγραμμα έκτακτης επισιτιστικής ενίσχυσης ευπαθών κοινωνικών ομάδων, με την προμήθεια- διανομή ‘’διατακτικών σουπερμάρκετ’’ για την κάλυψη επισιτιστικών αναγκών επιλεγμένων ωφελούμενων των Κοινωνικών Υπηρεσιών των Δήμων όλης της Ελλάδας. **Πρωταρχικός στόχος** του προγράμματος είναι η στήριξη ωφελούμενων της Κοινωνικής Υπηρεσίας του Δήμου Ήλιδας, που έχουν πληγεί από την οικονομική κρίση που προκάλεσε η πανδημία και εν συνεχεία άλλων καταγεγραμμένων ωφελούμενων της υπηρεσίας, η οποία θα τους επιλέξει σύμφωνα με οικονομικά και κοινωνικά κριτήρια.

Η δράση υλοποιείται ήδη στον Δήμο Ήλιδας από τον Σεπτέμβριο έως και τον Δεκέμβριο του 2020. Κάθε μήνα δίδονται 8 διατακτικές σε ωφελούμενους. Συνολικά έχουν διατεθεί 24 διατακτικές μέχρι και το μήνα Νοέμβριο. Με την ολοκλήρωση της δράσης τον Δεκέμβριο του 2020 θα ωφεληθούν 32 οικογένειες δημοτών μας .